b"\n_START_ARTICLE_\nEHF Champions League 1997-98 (kvinder)\n_START_PARAGRAPH_\nEHF Champions League 1997-98 for kvinder var den femte EHF Champions League-turnering for kvinder. Turneringen blev arrangeret af European Handball Federation og havde deltagelse af 30 hold. 28 af holdene spillede f\xc3\xb8rst \xc3\xa9n cup-runde (1/16-finaler). De fjorten vindere af 1/16-finalerne gik sammen med to direkte kvalificerede hold videre til gruppespillet, der bestod af fire grupper med fire hold, hvorfra de fire vindere og fire toere gik videre til kvartfinalerne._NEWLINE_Turneringen blev for tredje gang vundet af Hypo Nieder\xc3\xb6sterreich fra \xc3\x98strig, som over to kampe samlet vandt 56-47 over spanske Mar El Osito L'Eliana. Det var syvende gang i turnerings historie, at det \xc3\xb8strigske hold l\xc3\xb8b med titlen._NEWLINE_Det danske mesterhold, Viborg HK, repr\xc3\xa6senterede Danmark i turneringen og n\xc3\xa5ede kvartfinalerne, hvor holdet blev sl\xc3\xa5et ud af \xc5\xbdRK Budu\xc4\x87nost fra Jugoslavien."